సాక్షాత్తు పరమేశ్వరుడే "నాగపంచమి"నాడు భక్తులు ఆచరించాల్సిన విధులను పార్వతీ దేవికి వివరించినట్లుగా స్కాందపురాణం చెబుతోంది. | తెలుగుబంధు( తెలుగుప్రజల ఆత్మబంధు )
సాక్షాత్తు పరమేశ్వరుడే "నాగపంచమి"నాడు భక్తులు ఆచరించాల్సిన విధులను పార్వతీ దేవికి వివరించినట్లుగా స్కాందపురాణం చెబుతోంది.
సాక్షాత్తు పరమేశ్వరుడే "నాగపంచమి"నాడు భక్తులు ఆచరించాల్సిన విధులను పార్వతీ దేవికి వివరించినట్లుగా స్కాందపురాణం చెబుతోంది. పంచమి రోజున నాగప్రతిమకు పంచామృతము, జాజి, సంపెంగ, గన్నేరు వంటి పుష్పాలతో అత్యంత భక్తి శ్రద్ధలతో పూజలు గావించి, పాయసము నివేదించాలని ముక్కంటి.. శక్తిమాతకు వివరించినట్లు ఆ పురాణం పేర్కొంటుంది.
అందుచేత నాగపంచమి రోజున సూర్యోదయమునకు ముందే ఐదు గంటలకే లేవాలి. శుచిగా తలస్నానము చేసి, ఎరుపురంగు బట్టలు ధరించాలి. పూజామందిరమును, ఇల్లును శుభ్రం చేసుకుని గడపకు పసుపు కుంకుమ, గుమ్మాన్ని తోరణాలతో అలంకరించుకోవాలి. పూజామందిరము, ఇంటిముందు ముగ్గులు పెట్టాలి.
శివుని మెడలో ఆభరణంగా ఉండే నాగేంద్రుడిని పూజించడం హైందవుల ఆచారం. ఈ రోజున పాలు, మిర్యాలు, పూలనుపెట్టి నాగదేవతను పూజిస్తారు. వెండి, రాగి, రాతి, చెక్కలతో చేసిన నాగ పడిగెలను భక్తులు అభిషేకం చేస్తారు. సంతానం కలిగించే … పుత్రదైకాదశి సంతానం లేని భార్యభర్తలు భక్తి శ్రద్ధలతో శ్రావణ శుక్ల 11వ రోజైన ఏకాదశి రోజున ప్రత్యేక పూజలు చేసి ఉపవాసం చేసినట్లయితే సంతానయోగ్యత కలుగుతుందని పురోహితులు అంటున్నారు. దేవతారాధన, జపం, స్తోత్ర పారాయణం వంటివి చేయడం వల్ల సత్ఫలితాలు కలుగుతాయి.
పూర్వకాలంలో ఒకానొక గ్రామంలో ఒక శ్రీమంతురాలు వుండేది. ధనగర్వం గాని అహంకారం గాని లేని సుగుణవతి, విద్యావినయంగల సౌజన్యురాలు. పెద్దలపట్ల వినయవిదేయతలతోను పనివారి పట్ల కరుణ, దయ సానుబూతిగల సద్గుణ సంపన్నురాలు . ఈ సుగునవతికి ఒక తీరని బాధ వుండేది. చెవిలో చీము కారుతుండేది. రాత్రులందు సర్పం కలలో కనబడి కాటు వేయబోతుండేది. ఇందువల్ల ఆమె మనస్సులో ఎంతో కలవరపడుతుండేది. ఎన్ని పూజలు చేయించినా ఎన్ని శాంతులు చేయించినా కలలో పాములు కనబడడం కాటు వేయడం తగ్గలేదు. ఆమె తనకు కనబడిన వారందరికీ తన బాధలు చెప్పుకుని తరుణోపాయం చెప్పమని వేడుకునేది. ఒకనాడు ఒక సన్యాసి వాళ్ళ ఊరుకు వచ్చాడు. ఆ సాదువు త్రికాలజ్ఞానుడని విని అతనివద్దకు వెళ్ళి తన ఇంటికి పాదపూజకు ఆహ్వానించింది. అతిధి మర్యాదలు పాదపూజలు సమారాధన గడిచాక ఆమె తన బాధలను చెప్పి ఇందుకు గల కారణమేమై ఉంటుందని, ఇవి తొలగే మార్గామేమిటని వినయపూర్వకముగా వేడుకున్నది.
అందుకు ఆ సాధుపుంగవుడు తీవ్రంగా ఆలోచించి ఇది నీకు సర్పదోషంవల్ల సంభవించింది. ఏమిచేసినా నాగేంద్రుని అనుగ్రహం నీకు సిద్దించడం లేదంటే, దానికి గల కారణం నీ వ్యాధి, భయాందోళనలు తొలగాలన్నదే నీ లక్షంగానే సుస్థిర భక్తితో ఆరాధించి శ్రద్దని చూపనందువల్ల నీకీ దుస్థితి నిన్నింకా వేధిస్తుంది. నీవు గత జన్మలో నాగపూజ చేసే వారిని ఆక్షేపణ చేయడం నీవు పూజలు చేయకపోగా చేసేవారిని చెడగొట్టడం, చులకన చేయడం నీవు చేసిన మహాపరాధం. నాగేంద్రుడు దయామయుడు, తనను నమ్మినవారిని ఉద్దరించే కరుణా సముద్రుడు కనుక నీ విషయం పట్ల విశ్వాసముంచి నాగ పంచమి నోము నోచినట్లయితే నీ కలతలు తొలగుతాయి. చెవి చక్కబడుతుందని చెప్పి ఆ వ్రత విధానము దాని నియమాలను గురించి వివరించి వెళ్ళిపోయెను. ఆ సాధువు ఉపదేశించిన వ్రత విధాన క్రమమున ఎంతో భక్తి శ్రద్దలతో నాగపంచమి నోము నోచి ఆ వ్రత ప్రబావం వల్ల తన భయాందోళన లు తొలగి సంతోషముగా వున్నది.
శ్రావణ శుక్ల పంచమి ఉదయమే తలస్నానము చేసి, ద్వారమునకిరువైపులా ఆవుపేడతో అలికి, పసుపు, బియ్యం పిండితో, ముగ్గులు వేసి, పసుపుతోకాని, అవుపేడతో కాని, బియ్యం పిండితో కాని నాగ చిత్రములు వేసి, ఆవుపాలు, వడపప్పు నైవేద్యము పెట్టవలెను. ఇలా చేసిన యింటిలోని వారు నాగదోషములు, అకాల మృత్యువు నుండి కాపాడబడి, పిల్లలకి, కళ్ళు, చెవులు, మూగ దోషములు పోవును. ఆయిల్లు పసిపాపలతో కళ కళ లాడుతుండును. చతుర్ధి నాడు ఉపవాసము ఉండి, పంచమినాడు ఐదు తలల పాము చిత్రములువేసి అనంతాది నాగ రాజులను లాజలు, పంచామృతము, గన్నేరు, సంపెంగ, జాజి పూలతో పూజించి ఏమి తరగకుండా, వండకుండా ఉన్న సాత్విక ఆహారము, పెసలు, చిమ్మిరి, చలిమిడి, పాలు నైవేద్యము చేసి, అవి సేవించి, ఉపవాసము చేయవలెనని నియమము. ఆడువారు, పిల్లలు, కన్నెలు, పుట్ట వద్దకు వెళ్లి అలంకరించి, యగ్నోపవీతములు, వస్త్రములు సమర్పించి పాలు పోసి, పూజలు చేయుదురు. పిల్లలు లేనివారు పుట్టకి, రావి చెట్టు మొదలు ప్రతిష్టించబడిన ప్రతిమలకి ప్రదక్షిణములు చేయవలెను. ఆమట్టిని పోత్తి కడుపుకి రాసుకొందురు. కొన్ని ప్రదేశాలలో కొబ్బరి చిప్పలకి రంగులు వేసి దారాలు కట్టి త్రిప్పుట ఆచారము. దీనిని గురించి కొన్ని కధలు కూడా ప్రచారములో ఉన్నవి.
పూర్వమొక కాపు పొలము దున్నుచుండగా ఆ నాగలి ఒక బొరియలో దిగబడి అందులో వున్న నాగుపాము పిల్లలు చనిపోయెను. తల్లి పాము వచ్చి చూసి పిల్లలు చనిపోవుట చూసి దుఃఖము చెంది ఆ రైతు ఇంటికి వెళ్లి రైతుని, పిల్లలను చంపి, కసి తీరక పెండ్లి అయిన కుమార్తె ఇంటికి వెళ్ళెను. ఆనాడు నాగ పంచిమి అవటం వలన ఆమె అనంత నాగుని పూజ చేయు చుండెను. ఆతల్లి పాము కొంత సేపు వేచి యుండవలసి వచ్చెను. ఆ పాముకు ఆకలి వేసి నైవేద్యానికి పెట్టిన పదార్దములు తినెను. దాని ఆరాటము తీరింది. కుమార్తె పూజ ముగించి కనులు తెరువగా విషయము పాము ఆమెకు విషయం చెప్పింది. ఆమె క్షమాపణ అడుగగా క్షమించెను. కుమార్తె తనవారిని బ్రతికించమని కోరగా ఆమెకి అమృతము ఇచ్చెను. తండ్రి ఇంటికి వెళ్లి కుమార్తె వారిని బ్రతికించుకుంది. అప్పటినుండు ఈరోజు నాగలితో దున్నరాదు, కూరలు కూడా తరుగ రాదనే నియమము వచ్చెను.
అసలు పుట్టలో పాలు పోస్తే పిల్లలు ఎలా కలుగుతారనే పెద్ద సంశయము... పాము పుట్టలని పాములు ఎర్పరచవు, చెదలు ఏర్పరుస్తాయి. వాటిలో ఈ పాములు చేరి వానాకాలములో పిల్లలను పెట్టి, వేరే చోటికి వెళ్తాయి.చెదపురుగు పుట్ట పెట్టేటప్పుడు దాని నోటి నుంచి ఒక ద్రవము వచ్చును. ఆ ద్రవము మెత్తటి మట్టినందు కలిసి అది గట్టి పడును. ఎంత గట్టి పడుతుంది అంటే వానలు వచ్చినా ఆ మట్టి కరుగదు. ఈ మెత్తటి మట్టిలో రాయి రప్పలు ఉండవు. ఇదే దీని విశిష్టము. వానాకాలము నందు ఈ పుట్టలందు సంచరించు పాముల నుండి విడుదల అగు రేతస్సు, రజస్సు ఈ మట్టిలో కలియును. పాము గుడ్లు పెట్టి అది పిల్లలను చేయదు. ఎండ వేడికి అవి పిల్లలగును. ఇది ప్రకృతి నియమము. ఈ మట్టి నందు కలిసిన ఈ పదార్దములు మనము పోయు పాలు, తేనే కలిసి సువాసనల వెదజల్లును. ఆ వాసనలు వలన మన శరీరమునందు తగు హార్మోనులు ఉత్పత్తి అయి పిల్లలు పుట్టుటకు దోహద పడును. ఇది పరిశీలించి చూడవలసిన విషయమే కదా.. ఆయుర్వేద శాస్త్రములో నాగు పాము కుబుసములో అరటిపండు కలిపి మందుగా వాడుట కలదు. ఇది ప్రయోగశాలలో పరిశీలించవలసిన విషయము. చర్మ రోగాలు నయము చేయుటలో ఈ మట్టి ఎంతో ఉపయోగ పడును. ప్రత్యేకముగా నాగరు అనే చర్మ వ్యాధికి. ఇది ప్రకృతి చికిత్సలో ఒప్పుకున్న విషయమే.
మరి రావి చెట్టుకింద ప్రతిష్టించబడిన విగ్రాహాలకి కూడా పూజ చేస్తాము కదా.... రావి చెట్టు వృక్ష రాజము. నాగ ప్రతిష్ట రావి చెట్టు క్రింద చేస్తారు. ఆయుర్వేద శాస్త్రములో గర్భము నిలువకున్న ఈ చెట్టు వేరుతో తయారు చేసిన మందులు వాడుతారు. అంతే కాక ఈ వృక్షము అరుణోదయ కాలములో దాని వేళ్ళ నుండి ఘనీభుతమైన అమ్ల జనకములు విడుదల చేయును. దీనిని ఒజోన్స్ అంటారు. ఇది ప్రకృతి నియమము. ఈ ఒజోన్స్ మనోహరమైన వాసనలు కలిగి యుండును. మానవుడి ఆరోగ్యముపైన, స్త్రీల పైన ఇవి మంచి ప్రభావము చూపును.
అందువలన రావిచెట్టుని చుట్టుకొనుట, ప్రదక్షిణాలు చేయట నియమాలు చేసినారు. 40 రోజుల పాటు ఉదయమునే రావి చెట్టు ఆలింగనము, ప్రదక్షిణాలు చేసిన జననేంద్రియ దోషములు తొలగి, గర్భము ధరించుటకు సహాయకారిగా నుండును. నాగుపాము మనిషి వెన్ను పాము ఆకారములో ఉంటుంది. నాగ ప్రతిమను శాస్త్రోక్తముగా రావి చెట్టు మొదలులో ప్రతిష్టించుతారు. అప్పుడు పంచరత్నాలు, పంచాపల్లవములు, నవధాన్యములు, గో పంచాకాలతో ప్రతిష్టించుతారు. నాగ ప్రతిమ చేసిన రాయి పురుష జాతిది అయి ఉండాలి. రత్నముల ద్వారా చెట్టునుండి విసర్జించబడిన ఒజోన్స్ శిలా ముఖంతరముగా మానవుని శరీరమీద ప్రభావము చూపును. అందువలన నాగ పంచమి నాడు ఈ నియమాలు చేసినారు. మన పెద్దలు.వీనిని తెలిసి ఆచరించినా, తెలియక ఆచరించినా మంచి ఫలితములు తప్పక పొందవచ్చును.
saakshaattu parameshwarude "nagapanchami"naadu bhaktulu aacharinchaalsina vidhulanu paarvatii deviki vivarinchinatlugaa skaandapuraanam chebutondi. | telugubandhu( teluguprajala aatmabandhu )
saakshaattu parameshwarude "nagapanchami"naadu bhaktulu aacharinchaalsina vidhulanu paarvatii deviki vivarinchinatlugaa skaandapuraanam chebutondi.
saakshaattu parameshwarude "nagapanchami"naadu bhaktulu aacharinchaalsina vidhulanu paarvatii deviki vivarinchinatlugaa skaandapuraanam chebutondi. panchami rojuna naagapratimaku panchaamrutamu, jaji, sampenga, ganneru vanti pushpaalatho atyanta bhakti shraddhalatho poojalu gavinchi, payasamu nivedinchaalani mukkanti.. saktimaataku vivarinchinatlu aa puraanam perkontundi.
anducheta nagapanchami rojuna suuryoodayamunaku munde aidu gantalake levali. suchigaa talasnaanamu chesi, erupurangu battalu dharinchali. poojaamandiramunu, illunu subhram chesukuni gadapaku pasupu kunkuma, gummanni thoranaalatho alankarinchukovali. poojaamandiramu, intimundu muggulu pettali.
shivuni medalo aabharanamgaa unde nagendrudini poojinchadam haindavula aachaaram. ee rojuna paalu, miryalu, poolanupetti nagadevatanu poojistaaru. vendi, raagi, raati, chekkalatho chesina naaga padigelanu bhaktulu abhishekam chestaaru. santaanam kaliginche u putradaikaadasi santaanam laeni bhaaryabhartalu bhakti shraddhalatho shraavana shukla 11va rojaina ekaadasi rojuna pratyeka poojalu chesi upavasam chesinatlayithe santaanayogyata kalugutundani purohitulu antunnaru. devataradhana, japam, stotra paaraayanam vantivi cheyadam valla satphalitaalu kalugutaayi.
poorvakaalamlo okanoka graamamlo oka srimanturaalu vundedi. dhanagarvam gaani ahankaram gaani laeni sugunavati, vidyaavinayangala soujanyuraalu. peddalapatla vinayavideyatalatoonu panivaari patla karuna, daya saanubootigala sadguna sampannuraalu . ee sugunavatiki oka teerani baadha vundedi. chevilo cheemu kaarutundedi. raatrulandu sarpam kalalo kanabadi kaatu veyabotundedi. induvalla aame manassulo entho kalavarapadutundedi. enni poojalu cheyinchinaa enni saantulu cheyinchinaa kalalo paamulu kanabadadam kaatu veyadam taggaledu. aame tanaku kanabadina vaarandarikee tana baadhalu cheppukuni tarunopayam cheppamani vedukunedi. okanadu oka sanyasi vaalla ooruku vachaadu. aa saaduvu trikaalajnaanudani vini atanivaddaku velli tana intiki paadapuujaku aahvaaninchindi. atidhi maryaadalu paadapuujalu samaaraadhana gadichaaka aame tana baadhalanu cheppi induku gala kaaranamemai untundani, ivi tolage margamemitani vinayapuurvakamugaa vedukunnadi.
anduku aa saadhupungavudu teevramgaa aalochinchi idhi neeku sarpadoshamvalla sambhavinchindi. emichesina nagendruni anugraham neeku siddinchadam ledante, daaniki gala kaaranam nee vyaadhi, bhayandolanalu tolagaalannade nee lakshamgaane susthira bhaktito aaraadhinchi shraddani chupananduvalla neekee dusthiti ninninka vedhistundi. neevu gatha janmalo nagapuja chese vaarini aakshepana cheyadam neevu poojalu cheyakapoga chesevarini chedagottadam, chulakana cheyadam neevu chesina mahaparadham. nagendrudu dayamayudu, tananu namminavaarini uddarinche karuna samudrudu kanuka nee vishayam patla vishwaasamunchi naaga panchami nomu nochinatlayithe nee kalatalu tolagutaayi. chevi chakkabadutundani cheppi aa vrata vidhaanamu daani niyamaalanu gurinchi vivarinchi vellipoyenu. aa saadhuvu upadesinchina vrata vidhaana kramamuna entho bhakti shraddalatho nagapanchami nomu nochi aa vrata prabavam valla tana bhayandolana lu tolagi santoshamugaa vunnadi.
shraavana shukla panchami udayame talasnaanamu chesi, dwaaramunakiruvaipulaa aavupedatho aliki, pasupu, biyyam pinditho, muggulu vesi, pasuputokani, avupedatho kaani, biyyam pinditho kaani naaga chitramulu vesi, aavupaalu, vadapappu naivedyamu pettavalenu. ilaa chesina yintilooni vaaru nagadoshamulu, akaala mrutyuvu nundi kapadabadi, pillalaki, kallu, chevulu, mooga doshamulu povunu. aayillu pasipaapalato kala kala laadutundunu. chaturdhi naadu upavaasamu undi, panchaminaadu aidu talala paamu chitramuluvesi anantaadi naaga rajulanu lajalu, panchaamrutamu, ganneru, sampenga, jaji poolatho poojinchi emi taragakunda, vandakunda unna saatvika aahaaramu, pesalu, chimmiri, chalimidi, paalu naivedyamu chesi, avi sevinchi, upavaasamu cheyavalenani niyamamu. aaduvaaru, pillalu, kannelu, putta vaddaku velli alankarinchi, yagnopaveetamulu, vastramulu samarpinchi paalu posi, poojalu cheyuduru. pillalu lenivaaru puttaki, ravi chettu modalu pratishtinchabadina pratimalaki pradakshinamulu cheyavalenu. aamattini potti kadupuki rasukonduru. konni pradesaalalo kobbari chippalaki rangulu vesi daaraalu katti tripputa aachaaramu. deenini gurinchi konni kadhalu kuudaa prachaaramulo unnavi.
puurvamoka kaapu polamu dunnuchundagaa aa nagali oka boriyalo digabadi andulo vunna nagupamu pillalu chanipoyenu. talli paamu vachi chusi pillalu chanipovuta chusi dukkhamu chendi aa raitu intiki velli raituni, pillalanu champi, kasi teeraka pendli ayina kumarte intiki vellenu. aanaadu naaga panchimi avatam valana aame ananta naaguni pooja cheyu chundenu. aatalli paamu kontha sepu vechi yundavalasi vachenu. aa paamuku aakali vesi naivedyaaniki pettina padaardamulu tinenu. daani aaraatamu teerindi. kumarte pooja muginchi kanulu teruvagaa vishayamu paamu aameku vishayam cheppindi. aame kshamaapana adugagaa kshaminchenu. kumarte tanavaarini bratikinchamani koraga aameki amrutamu ichenu. tandri intiki velli kumarte vaarini bratikinchukundi. appatinundu eeroju nagalitho dunnaraadu, kuuralu kuudaa taruga raadane niyamamu vachenu.
asalu puttalo paalu poste pillalu ela kalugutarane pedda samsayamu... paamu puttalani paamulu erparachavu, chedalu yerparustaayi. vaatilo ee paamulu cheri vaanaakaalamulo pillalanu petti, vere chotiki veltaayi.chedapurugu putta pettetappudu daani noti nunchi oka dravamu vachunu. aa dravamu mettati mattinandu kalisi adhi gatti padunu. entha gatti padutundi ante vaanalu vachina aa matti karugadu. ee mettati mattilo raayi rappalu undavu. ide deeni vishishtamu. vaanaakaalamu nandu ee puttalandu sancharinchu paamula nundi vidudala agu retassu, rajassu ee mattilo kaliyunu. paamu gudlu petti adhi pillalanu cheyadu. enda vediki avi pillalagunu. idhi prakruti niyamamu. ee matti nandu kalisina ee padaardamulu manamu poyu paalu, tene kalisi suvaasanala vedajallunu. aa vaasanalu valana mana sareeramunandu tagu haarmonulu utpatti ayi pillalu puttutaku dohada padunu. idhi pariseelinchi chudavalasina vishayame kada.. aayurveda saastramulo naagu paamu kubusamulo aratipandu kalipi mandugaa vaaduta kaladu. idhi prayogasaalalo pariseelinchavalasina vishayamu. charma rogaalu nayamu cheyutalo ee matti entho upayoga padunu. pratyekamugaa nagaru ane charma vyaadhiki. idhi prakruti chikitsalo oppukunna vishayame.
mari ravi chettukinda pratishtinchabadina vigraahaalaki kuudaa pooja chestamu kada.... ravi chettu vruksha rajamu. naaga pratishta ravi chettu krinda chestaaru. aayurveda saastramulo garbhamu niluvakunna ee chettu vaerutho tayaaru chesina mandulu vaadutaaru. anthe kaaka ee vrukshamu arunodaya kaalamulo daani vaella nundi ghaneebhutamaina amla janakamulu vidudala cheyunu. deenini ozons antaaru. idhi prakruti niyamamu. ee ozons manoharamaina vaasanalu kaligi yundunu. manavudi aarogyamupaina, streela paina ivi manchi prabhaavamu chuupunu.
anduvalana raavichettuni chuttukonuta, pradakshinaalu cheyata niyamaalu chesinaru. 40 rojula paatu udayamune ravi chettu aalinganamu, pradakshinaalu chesina jananendriya doshamulu tolagi, garbhamu dharinchutaku sahayakariga nundunu. nagupamu manishi vennu paamu aakaaramulo untundi. naaga pratimanu saastroktamugaa ravi chettu modalulo pratishtinchutaaru. appudu pancharatnaalu, panchaapallavamulu, navadhaanyamulu, goo panchaakaalato pratishtinchutaaru. naaga pratima chesina raayi purusha jaatidi ayi undaali. ratnamula dwara chettunundi visarjinchabadina ozons shila mukhantaramugaa maanavuni sareerameeda prabhaavamu chuupunu. anduvalana naaga panchami naadu ee niyamaalu chesinaru. mana peddalu.veenini telisi aacharinchinaa, teliyaka aacharinchinaa manchi phalitamulu tappaka pondavacchunu.